3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

  บริษัทฯก่อตั้งขึ้นในปี 2537 ด้วยทุนจดทะเบียนชำระแล้วจำนวน 5 ล้านบาท โดยกลุ่มเจมาร์ท
  เพื่อดำเนินธุรกิจให้บริการติดตามเร่งรัดหนี้ ฟ้องสืบทรัพย์
  และบังคับคดีทั่วประเทศไทยซึ่งกลุ่มเจมาร์ทมีประสบการณ์และความชำนาญสืบเนื่องจากการดำเนินธุรกิจจำหน่ายเครื่องใช้ไฟฟ้ายี่ห้อต่างๆ
  ก่อนเข้าสู่ธุรกิจจำหน่ายโทรศัพท์เคลื่อนที่ ต่อมา บริษัทฯ
  ได้ขยายธุรกิจไปยังธุรกิจบริหารหนี้ด้อยคุณภาพ และธุรกิจให้บริการสินเชื่อเช่าซื้อรถยนต์
  ตามลำดับ

  ความเป็นมาและพัฒนาการที่สำคัญสรุปได้ดังนี้

+--------+-------------------------------------------------------------+
| ปี      | พัฒนาการที่สำคัญ                                                |
+========+=============================================================+
| 2537   | ก่อตั้งบริษัทฯ เพื่อดำเนินธุรกิจให้บริการติดตามเร่งรัดหนี้ ฟ้องสืบทรัพย์         |
|        | และบังคับคดีทั่วประเทศด้วยทุนจดทะเบียนและชำระแล้ว 5 ล้านบาทแบ่งเป็น     |
|        | 50,000หุ้น มูลค่าที่ตราไว้หุ้นละ 100บาท                              |
+--------+-------------------------------------------------------------+
| 2549   | ขยายสู่ธุรกิจบริหารหนี้ด้อยคุณภาพ                                    |
|        | โดยซื้อหนี้ด้อยคุณภาพกลุ่มแรกมาบริหารและติดตามเร่งรัดหนี้                 |
+--------+-------------------------------------------------------------+
| 2554   | จัดตั้งบริษัทย่อย ลงทุนซื้อหนี้ด้อยคุณภาพเพิ่มเติม และขยายสู่ธุรกิจเช่าซื้อรถยนต์   |
|        |                                                             |
|        | - ในเดือนมีนาคม จัดตั้งบริษัทย่อยได้แก่บริษัท เจ เอ็ม ที พลัส จำกัด         |
|        | (“เจเอ็มที พลัส” หรือ “บริษัทย่อย”)                                |
|        | ซึ่งบริษัทฯ ถือหุ้นร้อยละ 100 เพื่อรองรับการดำเนินธุรกิจใหม่ในอนาคต        |
|        |                                                             |
|        | - เริ่มให้บริการสินเชื่อเช่าซื้อรถยนต์                                 |
|        | โดยช่วงแรกเน้นการป                                            |
|        | ล่อยสินเชื่อแก่ลูกค้าบุคคลธรรมดาสำหรับรถยนต์ใช้แล้วประเภทรถยนต์นั่งส่วนบุคคล |
+--------+-------------------------------------------------------------+
| 2555   | - จดทะเบียนแปรสภาพเป็นบริษัทมหาชนจำกัดและเปลี่ยนชื่อเป็น บริษัท เจ เอ็ม  |
|        | ที เน็ทเวอร์ค เซอร์วิสเซ็ส จำกัด (มหาชน) เมื่อวันที่ 19 เมษายน 2555     |
|        |                                                             |
|        | - เปลี่ยนแปลงมูลค่าหุ้นที่ตราไว้ จากเดิมมูลค่าที่ตราไว้หุ้นละ 100 บาท        |
|        | เป็นมูลค่าหุ้นที่ตราไว้หุ้นละ 1 บาทและเพิ่มทุนจดทะเบียนจำนวน 120 ล้านบาท   |
|        | เป็น 300 ล้านบาท                                              |
|        |                                                             |
|        | - เพิ่มทุนชำระแล้วจำนวน 105 ล้านหุ้น                               |
|        | โดยเสนอขายให้แก่ผู้ถือหุ้นเดิมของบริษัทฯ (Right offering )            |
|        | และดำเนินการจดทะเบียนเพิ่มทุนชำระแล้ว เป็น 225 ล้านบาท เมื่อวันที่ 14    |
|        | พฤษภาคม 2555                                                |
|        |                                                             |
|        | - ในวันที่ 27 พฤศจิกายน 2555                                    |
|        | บริษัทไ                                                       |
|        | ด้เข้าจดทะเบียนในตลาดหลักทรัพย์แห่งประเทศไทยและเสนอขายหุ้นเพิ่มทุนจำนวน |
|        | 75 ล้านหุ้นและจัดสรรให้แก่ผู้ถือหุ้นของเจมาร์ทและเสนอขายให้แก่ประชาชนทั่วไป |
|        | ส่งผลให้ปัจจุบัน บริษัทมีทุนจดทะเบียนและเรียกชำระแล้ว 300 ล้าน           |
|        | โดยมีกลุ่มผู้หุ้นใหญ่ซึ่งเป็นผู้บริหารหลัก ได้แก่ บริษัท เจมาร์ท จำกัด (มหาชน)   |
|        | ถือหุ้นรวมประมาณร้อยละ 75                                       |
+--------+-------------------------------------------------------------+

3.2 ลักษณะการประกอบธุรกิจของบริษัทและบริษัทย่อย

โครงสร้างกลุ่มบริษัท

ณ วันที่ 31 ธันวาคม 2555 บริษัทฯ มีบริษัทย่อยที่ดำเนินธุรกิจอยู่ 1 บริษัท คือ
เจเอ็มทีพลัสซึ่งบริษัทฯถือหุ้นทั้งหมด ด้วยทุนจดทะเบียนชำระเต็มแล้วจำนวน1 ล้านบาท

[]

การดำเนินธุรกิจของบริษัทและบริษัทย่อย

ปัจจุบัน บริษัทฯ และบริษัทย่อย มีการดำเนินการใน 3 ธุรกิจหลัก ประกอบด้วย
ธุรกิจให้บริการติดตามเร่งรัดหนี้ ธุรกิจบริหารหนี้ด้อยคุณภาพ
และธุรกิจให้บริการสินเชื่อเช่าซื้อรถยนต์

ธุรกิจให้บริการติดตามเร่งรัดหนี้

บริษัทฯ
เป็นผู้ให้บริการติดตามเร่งรัดหนี้ในส่วนที่เป็นหนี้ด้อยคุณภาพที่เจ้าหนี้ไม่สามารถติดตามได้หรือไม่ประสงค์จะติดตามเองเนื่องจากมีรายได้ไม่คุ้มกับต้นทุนในการติดตาม
โดยครอบคลุมหนี้ทุกประเภท เช่น หนี้กลุ่มสินเชื่อส่วนบุคคล หนี้กลุ่มบัตรเครดิต
หนี้กลุ่มค่าสาธารณูปโภค และหนี้กลุ่มค่าบริการ เป็นต้น โดยผู้ว่าจ้างซึ่งได้แก่เจ้าหนี้ต่างๆ
จะส่งรายชื่อและข้อมูลลูกหนี้ให้แก่บริษัทฯ จากนั้นบริษัทฯ จะทำการค้นหาข้อมูลลูกหนี้เพิ่มเติม
ตรวจสอบและติดตามหาลูกหนี้
และเจรจาต่อรองให้ลูกหนี้แต่ละรายชำระหนี้ภายใต้กรอบเงื่อนไขที่บริษัทฯได้รับอนุญาตจากผู้ว่าจ้าง
โดยบริษัทฯจะได้รับค่าบริการติดตามหนี้จากผู้ว่าจ้างคิดเป็นสัดส่วนร้อยละของมูลหนี้ที่บริษัทฯ
สามารถติดตามและตกลงให้ลูกหนี้มาชำระหนี้ได้

ณ วันที่ 31 ธันวาคม 2555 บริษัทฯมีมูลหนี้ที่ได้รับมอบหมายให้ติดตามจากผู้ว่าจ้างจำนวน 13,707
ล้านบาทโดยผู้ว่าจ้างหลัก ได้แก่สถาบันการเงิน และบริษัทเช่าซื้อ

นอกจากนี้ บริษัทฯยังให้บริการอื่นๆที่เกี่ยวข้องกับธุรกิจให้บริการติดตามหนี้ ได้แก่
ให้บริการด้านกฎหมายเรื่องการบังคับคดีที่เกี่ยวกับหนี้สินทุกประเภท และบริการจัดส่งเอกสาร
(บริการ Mr. Speed) สำหรับการบริการด้านกฎหมาย
เป็นการให้บริการทนายความแก่บุคคลภายนอก
ซึ่งทีมงานทนายความดังกล่าวเป็นทีมงานที่ทำหน้าที่ฟ้องร้องลูกหนี้ที่ไม่ชำระหนี้ในส่วนของการดำเนินธุรกิจด้านการติดตามเร่งรัดหนี้และบริหารหนี้
โดยบริษัทฯ
จะรับรู้รายได้ในลักษณะค่าบริการและค่าธรรมเนียมเป็นสัดส่วนร้อยละของจำนวนเงินที่ได้รับชำระหนี้คืนจากการบังคับคดีได้
สำหรับการบริการจัดส่งเอกสาร
เป็นการให้บริการแก่บุคคลภายนอกในการจัดส่งเอกสารและสินค้าโดยรถจักรยานยนต์
และรถกระบะเป็นหลัก

ธุรกิจบริหารหนี้ด้อยคุณภาพ

บริษัทฯ
ดำเนินธุรกิจบริหารหนี้ด้อยคุณภาพอันเป็นผลจากการที่สถาบันการเงินรวมถึงบริษัทเช่าซื้อบางแห่งมีนโยบายที่จะลดสัดส่วนหนี้ด้อยคุณภาพและลดต้นทุนในการติดตามหนี้
จึงมีนโยบายจำหน่ายหนี้ด้อยคุณภาพดังกล่าวออกจากบัญชี
โดยเจ้าหนี้จะเปิดให้บริษัทที่เชี่ยวชาญในการติดตามหนี้มาประมูลซื้อหนี้ด้อยคุณภาพในราคาที่มีส่วนลดจากมูลหนี้เต็ม
ซึ่งผู้ประมูลจะมีภาระในการบริหารและรับความเสี่ยงจากการติดตามเรียกเก็บหนี้ที่ประมูลได้ ทั้งนี้
จากการที่บริษัทฯมีข้อมูลการวิเคราะห์การจัดเก็บหนี้บุคลากร
และความเชี่ยวชาญในการติดตามหนี้มากว่า 17 ปีจึงเป็นปัจจัยสำคัญที่ทำให้บริษัทฯ
สามารถวิเคราะห์และประเมินโอกาสในการติดตามเร่งรัดหนี้ได้อย่างมีประสิทธิภาพและประสบความสำเร็จในการดำเนินธุรกิจดังกล่าว

ณ วันที่ 31 ธันวาคม 2555 บริษัทฯ มีหนี้ด้อยคุณภาพภายใต้การบริหาร
รวมมูลค่าทางบัญชีของเงินลงทุนในหนี้ด้อยคุณภาพ-สุทธิ เท่ากับ 547.82 ล้านบาท

ธุรกิจให้บริการสินเชื่อเช่าซื้อรถยนต์

บริษัทฯ ให้บริการสินเชื่อเช่าซื้อรถยนต์
โดยเน้นให้บริการสินเชื่อสำหรับรถยนต์ใช้แล้วหรือรถยนต์มือสองแก่ลูกค้าประเภทบุคคลทั้งที่มีประวัติการชำระเงินดีและค้างชำระหนี้
เนื่องจากเล็งเห็นโอกาสธุรกิจที่ให้อัตราผลตอบแทนที่สูง
แม้มีความเสี่ยงจากการที่ลูกหนี้อาจผิดนัดแต่มีหลักประกันที่ครอบคลุมความเสี่ยงในระดับที่ยอมรับได้
ประกอบกับ บริษัทฯ มีประสบการณ์ในธุรกิจให้บริการติดตามเร่งรัดหนี้ซึ่งต้องตรวจสอบ ติดตาม
และเจรจากับลูกหนี้ด้อยคุณภาพมาโดยตลอด จึงมีขั้นตอนและความชำนาญในการตรวจสอบ
วิเคราะห์และประเมินลูกหนี้ก่อนการปล่อยสินเชื่อแต่ละราย

ณ วันที่ 31 ธันวาคม 2555 บริษัทฯและบริษัทย่อย มียอดลูกหนี้จากการให้เช่าซื้อ-สุทธิ เท่ากับ
108.27 ล้านบาท

3.3 โครงสร้างรายได้

โครงสร้างรายได้ของบริษัทฯ ตามงบการเงินรวม โดยจำแนกตามส่วนธุรกิจ สำหรับปี 2553-2555
ประกอบด้วยรายได้ต่างๆ ดังต่อไปนี้

+--------------------------+-------+-----+-------+------+------+-----+
|   งบการเงินรวม            | ส     |     |       |      |      |     |
|                          | ำหรับปี |     |       |      |      |     |
+==========================+=======+=====+=======+======+======+=====+
|                          | 2553  |     | 2554  |      | 2555 |     |
+--------------------------+-------+-----+-------+------+------+-----+
|                          | ล     | ร้อ  | ล     | ร    | ล้า   | ร้อ  |
|                          | ้านบาท | ยละ | ้านบาท | ้อยละ | นบาท | ยละ |
+--------------------------+-------+-----+-------+------+------+-----+
| ธุรกิจหลัก                  |       |     |       |      |      |     |
+--------------------------+-------+-----+-------+------+------+-----+
|   รายได                  | 1     | 63  | 1     | 3    | 10   | 26  |
| ้จากธุรกิจบริการติดตามเร่งรัดหนี้ | 27.14 | .03 | 08.16 | 3.40 | 6.29 | .94 |
+--------------------------+-------+-----+-------+------+------+-----+
|   ราย                    | 74.09 | 36  | 2     | 6    | 27   | 70  |
| ได้จากธุรกิจบริหารหนี้ด้อยคุณภาพ |       | .73 | 14.93 | 6.37 | 9.90 | .95 |
+--------------------------+-------+-----+-------+------+------+-----+
|   ราย                    | -     | -   | 0.44  | 0.14 | 7.55 | 1   |
| ได้จากธุรกิจสินเชื่อเช่าซื้อรถยนต์ |       |     |       |      |      | .95 |
+--------------------------+-------+-----+-------+------+------+-----+
| รวมรายได้จากธุรกิจหลัก       | 2     | 99  | 3     | 9    | 39   | 99  |
|                          | 01.23 | .76 | 23.53 | 9.91 | 3.74 | .80 |
+--------------------------+-------+-----+-------+------+------+-----+
| รายได้อื่นๆ^(1/)            | 0.48  | 0   | 0.30  | 0.09 | 0.78 | 0   |
|                          |       | .24 |       |      |      | .20 |
+--------------------------+-------+-----+-------+------+------+-----+
| รายได้รวม                 | 2     | 100 | 3     | 10   | 39   | 100 |
|                          | 01.71 | .00 | 23.83 | 0.00 | 4.52 | .00 |
+--------------------------+-------+-----+-------+------+------+-----+

หมายเหตุ:^(1/)รายได้อื่นๆเช่นดอกเบี้ยรับเป็นต้น

3.4 เป้าหมายในการดำเนินธุรกิจ

บริษัทฯมีเป้าหมายตามแต่ละประเภทธุรกิจ ดังนี้

ธุรกิจให้บริการติดตามเร่งรัดหนี้

บริษัทฯมีเป้าหมายที่จะรักษาความเป็นผู้นำในธุรกิจให้บริการติดตามเร่งรัดหนี้สิน
โดยมีแผนที่จะรักษายอดลูกหนี้ที่ติดตามจำนวน 10,000 ล้านบาท
โดยเน้นการขยายการให้บริการแก่ลูกค้าสถาบันการเงินเป็นหลัก
ทั้งในกลุ่มลูกค้าเดิมและกลุ่มลูกค้าใหม่

บริษัทฯมีแนวทางการดำเนินการเพื่อให้บรรลุเป้าหมาย ดังนี้

-   มุ่งเน้นคุณภาพการให้บริการติดตามเร่งรัดหนี้ที่ได้มาตรฐานและมีประสิทธิภาพ
    ภายใต้เป้าหมายที่จะทำให้ลูกค้ามีความพึงพอใจสูงสุด
    และทุกปีต้องไม่มีข้อร้องเรียนคุณภาพการให้บริการจากลูกค้า

-   พัฒนาระบบสารสนเทศและรวบรวมข้อมูลที่ทันสมัย
    โดยมีเป้าหมายเพื่อพัฒนาระบบดังกล่าวให้ทันสมัยขึ้นทุกปี

ธุรกิจบริหารหนี้ด้อยคุณภาพ

บริษัทฯมีเป้าหมายในการซื้อหนี้ด้อยคุณภาพมาบริหารมากขึ้น
โดยมีเป้าหมายระยะสั้นที่จะซื้อมูลหนี้เต็มจำนวนมาบริหารโดยเฉลี่ยไม่ต่ำกว่า 10,000
ล้านบาทต่อปีโดยมุ่งเน้นและดำเนินการดังนี้

-   เสนอราคาประมูลที่ค่อนข้างอนุรักษ์นิยม (conservative)
    ภายใต้นโยบายการเติบโตอย่างระมัดระวัง

-   พัฒนาฐานข้อมูลการติดตามและประเมินผลการติดตามหนี้อย่างรอบคอบก่อนดำเนินการประมูลซื้อหนี้

-   ใช้เงินทุนและต้นทุนการติดตามอย่างระมัดระวัง
    และประเมินผลการติดตามหนี้เทียบกับต้นทุนอย่างละเอียดเป็นประจำทุกไตรมาส

ธุรกิจเช่าซื้อรถยนต์

บริษัทฯและบริษัทย่อยมีเป้าหมายในการขยายการให้สินเชื่อเช่าซื้อรถยนต์ใช้แล้วประเภทรถยนต์นั่งส่วนบุคคลและรถกระบะแก่บุคคลธรรมดาเพิ่มมากขึ้น
โดยมุ่งเน้นและดำเนินการดังนี้

-   ขยายพื้นที่การให้บริการในเขตกรุงเทพฯ และปริมณฑลให้ครอบคลุมมากขึ้น

-   เพิ่มจำนวนเจ้าหน้าที่การตลาดและเจ้าหน้าที่ตรวจสอบสินเชื่อ
    (Checker)ให้ครอบคลุมพื้นที่การให้บริการและพัฒนาบุคลากรให้สามารถให้บริการลูกค้าได้อย่างรวดเร็วและมีประสิทธิภาพมากยิ่งขึ้น

-   เพิ่มเจ้าหน้าที่การตลาดของบริษัทฯ
    ประจำอยู่ที่สถานจำหน่ายรถยนต์ที่เป็นกลุ่มเป้าหมายของบริษัทฯ
    และสร้างความสัมพันธ์ที่ดีกับผู้ประกอบการเต็นท์รถยนต์

-   ประเมินและวิเคราะห์คุณภาพลูกค้าอย่างระมัดระวัง เพื่อให้มีหนี้เสียน้อยที่สุด
    และกำหนดวงเงินสินเชื่อที่เป็นธรรมแก่ลูกค้า

-   พัฒนาฐานข้อมูลลูกค้าให้เป็นปัจจุบันและมีประสิทธิภาพ และติดตามลูกค้าอย่างใกล้ชิด

ทั้งนี้ ในการประมูลซื้อหนี้ด้อยคุณภาพมาบริหาร และการขยายสินเชื่อเช่าซื้อรถยนต์ บริษัทฯ
คาดว่าจะมีแหล่งเงินทุนจากกระแสเงินสดจากการดำเนินงานเงินจากการเพิ่มทุนในครั้งนี้บางส่วนและวงเงินสนับสนุนจากธนาคารพาณิชย์ที่มีอยู่ในปัจจุบัน